
Тэматычныя заняткі
«Радаўнiца цi Наўскi Вялiкдзень»

Мэта – пазнаёмiцца з традыцыяй святкавання Радаўнiцы.
Задачы:

· даведацца як адназчаюць Радаўнiцу;
· вызначыць вызначыць якое дачыненне Радаўнiца мае да Вялiкадня;
· пазнаёмiцца з велiкоднымi гульнямi.
Заданне: Прачытай расказ пра Вялiкдзень i раскажы бацькам i сябрам.

Радаўнiца – гэта дзень памiнання памерлых сваякоў. Сярод iншых варыянтаў назвы свята сустракаюцца: Радунiца, Радаўнiцкiя Дзяды, Наўскi Вялiкдзень. Адзначаецца на дзявяты дзень пасля Пасхi.
Перад Радаўнiцай прынята прыводзiць у парадак могiлкi блiзкiх пасля зiмы. На Радаўнiцу кожная сям’я iшла памiнаць памерлых сваякоў спачатку ў царкву, а потым на могiлкi.
Нашы продкi клалi на магiлу невялiкую частку асвячонай ежы, якая засталася пасля Пасхi: фарбаваныя яйкi, вяндлiну, частку пасхальнага кулiча. Успамiналi памерлых сваякоў. Гаварыць пра iх дазвалялася толькi добрае. Нашы продкi верылi, што душы памерлых у гэты дзень чуюць iх.
Пасля могiлак па дарозе моладзь i дзецi вадзiлi веснавыя карагоды. Радаўнiца заканчвалася бяседай дома цi ў карчме, але ўжо ў больш вясёлай форме са спевамi i танцамi, гульнямi. Гэта не было святатацтвам, а мела рытуальнае значэнне – пераадолець смерць, сцвердзiць жыццёвы аптымiзм.

У народзе кажуць: «На Радаўнiцу да абеду пашуць, па абедзе плачуць, а к вечару скачуць».

Гульня «Качанне яек»
Для гульнi патрэбны невялiкая драўляная дошчачка, пенал i два яйкi.
На падлогу кладуць дошчачку. Пад яе падкладаюць з аднаго боку пенал, каб атрымалася горка. З горкi пускаюць яйкi. Калi яйка аднаго ўдзельнiка задзене пад час руху яйка папярэдняга ўдзельнiка, то яго гаспадар забiрае «збiтае» яйка. Удзельнiкi гуляюць па чарзе. Перамагае ў гульне той, у каго больш за ўciх яек.

Гульня «У бiткi»
Для гульнi патрэбны 2 яйкi.
Адзiн з удзельнiкаў б’е па яйку другога ўдзельнiка. Той, чыё яйка пабiлася, аддае бiтае яйка пераможцу. Перамагае ў гульне той, у каго больш за ўciх яек.
Дзякую за актыўны ўдзел

і сумесную працу!

